Startupok adnak választ a mezőgazdaság kihívásaira

Az elmúlt években egyre többször halljuk a mezőgazdaság tekintetében is a fenntarthatósággal kapcsolatos elvárásokat – az ezeknek való megfelelés a termelők számára fokozódó kihívás. Biztosítani kell a növekvő lakosság számára az egyre jobb minőségű, biztonságos és egészséges élelmiszereket, alapanyagokat, a természeti erőforrások megőrzése, a környezet védelme és az állatjólét megteremtése mellett. Mindezt úgy, hogy a termelés hatékonysága, versenyképessége, jövedelmezősége növekedjen a várható szélsőséges időjárási körülmények között is.